**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. január 13.-án 17 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Szórád Zoltán

 képviselők

**Távol van**: Gyenge András képviselő

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4fő jelen van. Gyenge András polgármester távolmaradását előre jelezte. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**1/2016.(I. 13.) önkormányzati határozat**

Nagyacsád Község Önkormányzatának képviselő-testülete 2016. január 13-i ülésének napirendjét az alábbiak szerint határozza meg:

1. Az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló ../2016. (..) önkormányzati rendelet módosítása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló ../2016. (..) önkormányzati rendelet módosítása**

**Előadó: polgármester**

Szalóky Nándor polgármester elmondja, hogy az Szmsz mellékletének módosítására azért van szükség, mert fel kell venni egy új kormányzati funkciót a gyermekétkeztetéssel kapcsolatban.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**1/2016.( I.14.) önkormányzati rendelete**

## Nagyacád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló ,fenti számú rendeletét az előterjesztésben foglaltaknak megfelelően megalkotja.

**2.)Vegyes ügyek**

**Előadó: polgármester**

Szalóky Nándor polgármester elmondja, hogy az I. világháborús emlékmű felújításra benyújtott pályázaton nyert az önkormányzat. Kétmillió forint összegben került benyújtásra a pályázat, de sajnos csak 132.500.-Ft összeget. 5% önrészt vállalt az önkormányzat. Szükséges egy határozat, hogy az önkormányzat tartalék terhére biztosítja.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**2/2016.(I. 13.) önkormányzati határozat**

Nagyacsád község Önkormányzata úgy döntött, hogy a K ö z é p-és Kelet-európai Történelem és Társadalom Kutatásáért Közalapítvány XX. Század Intézete által az első világháború történelmi emlékeit őrző emlékművek rendbetételére, renoválására, helyreállítása (Pályázat kódja: KKETTKK-CP-02) témában elnyert támogatás kapcsán vállalt önrészt (6625 Ft) a tartalék terhére biztosítja, a felújítást 139.125 Ft összegben megvalósítja.

|  |  |  |
| --- | --- | --- |
| **Megnevezés** | **Ft** | **%** |
| **Beruházás költsége** | **139 125** | **100** |
| támogatás | 132 500 | 95 |
| önrész | 6625 | 5 |

Felelős: polgármester

Határidő: azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. január 13. -i nyilvános ülést 17 óra 25 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**